b'\n_START_ARTICLE_\nPosttraumatisk hukommelsestab\n_START_PARAGRAPH_\nPosttraumatisk amnesi (PTA) eller Posttraumatisk hukommelsestab er en tilstand af forvirring der opst\xc3\xa5r direkte efter en traumatisk hjerneskade, i hvilken den tilskadekommende er disorienteret og ude af stand til at huske begivenheder der er sket efter en skade. Personen kan m\xc3\xa5ske ikke huske sit navn, hvor man er, eller hvad klokken er. N\xc3\xa5r kontinuerlig hukommelse kommer tilbage, antages PTA at v\xc3\xa6re forsvundet. Mens PTA st\xc3\xa5r p\xc3\xa5, kan nye begivenheder ikke lagres i hukommelsen. Omkring en tredjedel af patienter med mild hovedskade rapporteres til at have "\xc3\xb8er af hukommelse", hvor patienten kun kan huske enkelte begivenheder. Under PTA er patientens bevidsthed "t\xc3\xa5get". Fordi PTA involverer forvirring i tilf\xc3\xb8jelse til hukommelsestab, er termen "Posttraumatisk forvirringstilstand" blevet forsl\xc3\xa5et som et alternativ._NEWLINE_Der er to typer af hukommelsestab: retrograd amnesi (tab af hukommelse der blev dannet kort f\xc3\xb8r skaden) og anterograd amnesi (problemer med at skabe nye minder efter skaden er sket). B\xc3\xa5de retrograd og anterograd kan blive refereret til som PTA, eller termen kan blive brugt til kun at referere til anterograd._NEWLINE_Et almindeligt eksempel i sportsrelateret hjernerystelse er quaterbacken der evnede at udf\xc3\xb8re den mentale opgave at lede et amerikansk fodboldhold efter en hjernerystelse, men dagen efter ikke har nogle minder om hvad der skete i kampen efter skaden indtraf. Retrograd amnesi-patienter kan genvinde noget af hukommelsen igen senere, mens minder ikke kan gendannes hos patienter med anterograd amnesi, fordi de ikke er lagret ordentligt._NEWLINE_Betegnelsen "posttraumatisk amnesi" blev f\xc3\xb8rste gang brugt i en artikel fra 1940 af Symonds, der referere til perioden mellem skaden og tilbagevende til fuldst\xc3\xa6ndig kontinuerlig hukommelse, herunder enhver tid hvor patienten var bevidstl\xc3\xb8s.'